Dec 01,2018
తీవ్ర స్తబ్దతలో దేశీయ స్టాక్‌ మార్కెట్లు..
ముంబయి: దేశ వృద్ధి రేటు గణాంకాలు వెలువడనున్న నేపథ్యంలో శుక్రవారం దేశీయ స్టాక్‌ మార్కెట్లు స్తబ్దతతో కొనసాగాయి. అంతకు ముందు నాలుగు సెషన్లలో మెరుగ్గా రాణించిన స్టాక్‌ మార్కెట్లు శుక్రవారానికి కొంత మందగించాయి. ప్రధానంగా దేశ ఆర్థిక వ్యవస్థకు చెందిన గణాంకాలు శుక్రవారం సాయంత్రం ప్రభుత్వం ప్రకటించే సన్నాహాలు చేసింది. దీంతో మదుపరులు ఉదయం నుంచే అప్రమత్తంగా వ్యవహరిస్తూ ఆచితూచి ట్రేడింగ్‌ను నిర్వహించారు. దీంతో స్వల్ప లాభాల దరిదాపుల్లోనే సూచీలు తచ్చాడాయి. తుదకు బీఎస్‌ఈ సెన్సెక్స్‌ 23.89 పాయింట్లు పెరిగి 36,194.30 పాయింట్ల వద్ద ముంగిసింది. ఎన్‌ఎస్‌ఈ సూచీ నిఫ్టీ 18.05 పాయింట్లు రాణించి 10,876.75 వద్ద ముగిసింది. సెన్సెక్స్‌లో యెస్‌ బ్యాంకు 5.73 శాతం, విప్రో 3.14 శాతం, కొటాక్‌ బ్యాంకు 2.44 శాతం చొప్పున రాణించి అధిక లాభాలు సాధించిన వాటిలో ముందు వరుసలో నిలిచాయి.
మీ స్నేహితులకు రికమెండ్ చెయ్యండి